stanford-oval/wikipedia huggingface dataset:
สโมสรฟุตบอลเมืองทอง ยูไนเต็ด

สโมสรฟุตบอลเมืองทอง ยูไนเต็ด เป็นสโมสรฟุตบอลอาชีพของไทย ตั้งอยู่ที่อำเภอปากเกร็ด จังหวัดนนทบุรี ก่อตั้งขึ้นใน พ.ศ. 2532 ในชื่อ ทีมโรงเรียนหนองจอกพิทยานุสสรณ์ ปัจจุบันลงแข่งขันในไทยลีก
เมืองทองเป็นหนึ่งในสโมสรที่ประสบความสำเร็จมากที่สุดของประเทศไทย พวกเขาเคยชนะเลิศลีกสามระดับในช่วงเวลาสามปีติดต่อกัน ได้แก่ ดิวิชัน 2 ในปี 2550, ดิวิชัน 1 ในปี 2551 และไทยพรีเมียร์ลีก ในปี 2552 สโมสรชนะเลิศไทยลีกทั้งหมด 4 สมัย และชนะเลิศไทยลีกคัพ 2 สมัย ฤดูกาลที่สโมสรประสบความสำเร็จมากที่สุดคือฤดูกาล 2555 ซึ่งพวกเขาคว้าแชมป์ลีกแบบไร้พ่าย และฤดูกาล 2559 ซึ่งพวกเขามีผู้เล่นทีมชาติไทยเป็นแกนหลัก และชนะในลีกติดต่อกันถึง 14 นัดจนคว้าแชมป์ลีกสมัยที่ 4 ได้สำเร็จ ในเอเอฟซีแชมเปียนส์ลีกปี 2560 สโมสรชนะเกมเหย้าทั้งสามนัดในรอบแบ่งกลุ่ม จนได้ผ่านเข้าสู่รอบ 16 ทีมสุดท้ายของการแข่งขันระดับทวีปเอเชียเป็นครั้งแรกในประวัติศาสตร์สโมสร นอกจากนี้สโมสรยังไม่เคยตกชั้นนับตั้งแต่เลื่อนชั้นสู่ลีกสูงสุดในปี พ.ศ. 2551 โดยเป็นสโมสรฟุตบอลที่ได้รับความนิยมจากแฟนฟุตบอลชาวไทยมากที่สุดในปี 2559 และ 2560
สีหลักของสโมสรคือสีแดง-ดำ สนามเหย้าของพวกเขาคือ ธันเดอร์โดมสเตเดียม ซึ่งมีความจุ 15,000 ที่นั่ง เปิดใช้งานใน พ.ศ. 2541 และก่อสร้างเพิ่มเติมในช่วง พ.ศ. 2552–2553 เมืองทองมีสโมสรคู่ปรับที่สำคัญหลายสโมสร ได้แก่ ชลบุรี, บุรีรัมย์ ยูไนเต็ด และการท่าเรือ
ประวัติสโมสร > ช่วงแรกของการก่อตั้ง

สโมสรก่อตั้งขึ้นในปี 2532 ชื่อแรกที่จดทะเบียนกับสมาคมกีฬาฟุตบอลแห่งประเทศไทย ในพระบรมราชูปถัมภ์ คือ ทีมฟุตบอลโรงเรียนหนองจอกพิทยานุสสรณ์ ก่อตั้งสโมสรโดย วรวีร์ มะกูดี ซึ่งต่อมาได้เป็นนายกสมาคมกีฬาฟุตบอลแห่งประเทศไทยและรองหัวหน้าพรรคประชาชาติ สโมสรแข่งจากฟุตบอลชิงถ้วยพระราชทานประเภท ง. ซึ่งเป็นถ้วยที่เล็กที่สุด ในไทยลีกดิวิชั่น 1 ฤดูกาล 2546 สโมสรได้เปลี่ยนชื่อเป็น สโมสรฟุตบอลไข่มุกดำ หนองจอก บริหารงานโดยอดีตนักการเมือง วีระ มุสิกพงศ์ แต่ทำทีมได้เพียง 1 ฤดูกาลก็ไม่ประสบความสำเร็จ และออกจากทีมไป โดยสโมสรยังคงอยู่ในดิวิชั่น 1 ฤดูกาลถัดมาคือไทยลีกดิวิชั่น 1 ฤดูกาล พ.ศ. 2547 ได้เปลี่ยนชื่อทีมอีกครั้งตามกลุ่มที่บริหารสโมสรเป็น สโมสรฟุตบอลหลักทรัพย์โกลเบล็ก หนองจอก โดยมี สมศักดิ์ เซ็นเชาวนิช เป็นผู้จัดการทีมคนใหม่ ปีนั้นทีมทำผลงานได้ไม่ดี  สุดท้ายก็ต้องตกชั้นไปเล่นในฟุตบอลชิงถ้วยพระราชทานประเภท ง. ในฤดูกาล 2548 โดยกลับไปใช้ชื่อเดิม แต่ก็ไม่ประสบความสำเร็จเท่าที่ควร
ประวัติสโมสร > กิเลน 3 ปี 3 แชมป์

ในปี 2549 สมาคมฟุตบอลต้องการยกระดับการแข่งขันลีกในประเทศไทยจึงได้ก่อตั้งไทยลีกดิวิชัน 2 (ไทยลีก 4) โดยมีการรวมทีมถ้วยพระราชทานประเภท ข. และถ้วยพระราชทานประเภท ค. เข้าด้วยกันเพื่อแข่งขันในระบบลีกอาชีพ ซึ่งสโมสรฟุตบอลโรงเรียนหนองจอกพิทยานุสสรณ์ได้สิทธิ์เข้าแข่งขัน ในปี 2550 บริษัท สยามสปอร์ตซินดิเคท จำกัด (มหาชน) ซึ่งเป็นเจ้าของหนังสือพิมพ์สยามกีฬารายวันและสตาร์ซอคเก้อร์รายวัน ภายใต้การนำของระวิ โหลทอง ประธานบริษัทสยามสปอร์ตซินดิเคทในขณะนั้นได้เข้าเทคโอเวอร์สโมสรและเปลี่ยนชื่อเป็นสโมสรฟุตบอลเมืองทองหนองจอกยูไนเต็ด และย้ายสนามไปอยู่ที่เมืองทองธานีเรียกว่าธันเดอร์โดมสเตเดียม ความสำเร็จครั้งแรกของสโมสรคือการคว้าแชมป์ไทยลีกดิวิชัน 2 ฤดูกาล 2550 จากจุดนี้พวกเขาเลื่อนชั้นสู่ไทยลีกดิวิชั่น 1 จากนั้นทีมได้เลื่อนชั้นสู่ไทยลีกในฤดูกาล 2552 ทุกคนจึงยกย่องทีมเมืองทองหนองจอกยูไนเต็ด ใน 3 ปีนี้ว่า "3 ปี 3 แชมป์"
สโมสรได้เลื่อนชั้นขึ้นมาเล่นในไทยพรีเมียร์ลีกในปี 2552 หลังจากคว้าแชมป์ดิวิชั่น 1 ในฤดูกาล 2552 สโมสรมีผู้เล่นใหม่และมีชื่อเสียงในประเทศมากมาย แม้จะเริ่มต้นฤดูกาลได้ดี แต่ในเดือนเมษายน 2552 พวกเขาได้แต่งตั้ง อรรถพล บุษปาคม เป็นหัวหน้าผู้ฝึกสอนคนใหม่แทน สุรศักดิ์ ตังสุรัตน์ ซึ่งพาทีมคว้าแชมป์ดิวิชั่น 1 สำหรับช่วงพักเบรกกลางฤดูกาล สโมสรเป็นไปตามที่กูรูทุกคนคาดไว้ คืออยู่ 1 ใน 5 อันดับแรกของตาราง และเล่นเพื่อลุ้นแชมป์ ปัจจัยหนึ่งที่สนับสนุนความสำเร็จของสโมสรคือความสัมพันธ์ที่ใกล้ชิดกับสโมสรจากเบลเยียมอย่าง เลียร์เซอ เอส.กา. และการได้มาซึ่งนักเตะดาวรุ่งชาวไทยอย่างธีรเทพ วิโนทัย และรณชัย รังสิโย จากสโมสรฟุตบอลการไฟฟ้าส่วนภูมิภาค ร่วมกับธีรศิลป์ แดงดา จากราชประชา ทำให้ตอนนี้สโมสรมีกองหน้าที่มีพรสวรรค์มากที่สุดในประเทศ
ประวัติสโมสร > ไทยพรีเมียร์ลีกและแชมป์ไร้พ่าย (2553–2555)

จากนั้นก็ได้แชมป์ ถ้วยพระราชทานประเภท ก (ไทยแลนด์แชมเปียนส์คัพ ในปัจจุบัน) ที่สามารถชนะการท่าเรือไทย ได้ 2-0 ส่วนถ้วยอื่น ๆ อย่างเอเอฟซีคัพ และไทยคม เอฟเอคัพ ได้ตำแหน่งรองชนะเลิศ
ฤดูกาล 2554 สโมสรฟุตบอลเมืองทอง หนองจอก ยูไนเต็ดได้ลงป้องกันแชมป์ไทยพรีเมียร์ลีกติดต่อกันเป็นปีที่ 3 ครั้งนี้ทีมพยายามอย่างเต็มที่เพื่อจะได้เป็นแชมป์ 3 สมัยติดต่อกัน แต่ด้วยการไปเล่นเอเอฟซีคัพ ทำให้มีการเหนื่อยล้าของนักเตะรวมถึงการเปลี่ยนผู้ฝึกสอนใหม่จากเรอเน เดอซาแยร์ ชาวเบลเยี่ยมมาเป็น การ์ลูส โรเบร์ตู จี การ์วัลยูสโมสรฟุตบอลเมืองทอง หนองจอก ยูไนเต็ด ที่ได้แชมป์ไทยพรีเมียร์ลีก 2552 ในฤดูกาลก่อนได้ลงป้องกันแชมป์ไทยพรีเมียร์ลีก โดยตลอดทั้งฤดูกาลก็ทำผลงานได้ดีจนได้แชมป์ไทยพรีเมียร์ลีก 2553 เป็นสมัยที่สองติดต่อกัน ซึ่งการได้ 2 สมัยนั้นทำให้มีสถิติเทียบเท่าบีอีซี เทโรศาสน, ธนาคารกรุงไทย และทหารอากาศ (หรือแอร์ฟอร์ซ เซ็นทรัล ในปัจจุบัน)  ส่วนก่อนฤดูกาลแข่งการ์ลูส โรเบร์ตู จี การ์วัลยู ชาวบราซิลและเฮ็นริเก คาลิสโต ชาวโปรตุเกสในช่วงเลก 2 ของฤดูกาลมีการเซ็นสัญญาซื้อร็อบบี ฟาวเลอร์ ตำนานกองหน้าของ ลิเวอร์พูล เข้าร่วมทีม ต่อมาในเดือนกันยายน คาลิสโต ที่พาทีมตกรอบเอเอฟซีคัพ ถูกทางสโมสรปลดออก และร็อบบี ฟาวเลอร์ ตำแหน่งเพลเยอร์-เมเนเจอร์ (เป็นทั้งผู้จัดการทีมและผู้เล่น) โดยทำการคุมทีมนัดแรกในนัดที่พบกับเอสซีจี สมุทรสงคราม หลังจากนั้นอีกไม่นาน เมื่อเมืองทอง ยูไนเต็ด ได้เพียงอันดับ 3 ในฤดูกาลนี้ ทำให้ฟาวเลอร์ ได้ขอลาออกจากตำแหน่ง
ผู้เล่นหลักของการแข่งขันไทยพรีเมียร์ลีก 2555
ในฤดูกาล 2555 เอสซีจี ได้เซ็นสัญญาเพื่อมาเป็นผู้สนับสนุนของทีม โดยมีมูลค่าสัญญามากถึง 600 ล้านบาท และได้ทำการเปลี่ยนชื่อสนาม จาก ยามาฮ่า สเตเดียม มาเป็น เอสซีจี สเตเดียม และชื่อทีมจาก เมืองทอง หนองจอก ยูไนเต็ด มาเป็น เอสซีจี เมืองทอง ยูไนเต็ด ส่วนโลโก้ของสโมสรก็มีการเปลี่ยนให้ตัวกิเลนทั้ง 2 ตัว มีขาชิดกันมากขึ้นกว่าเดิม ช่วงก่อนเปิดฤดูกาลก็ได้มีการซื้อเอกภูมิ โพธารุ่งโรจน์, มงคล นามนวด, อัดนัน บาราคัท และมารีโอ ยูโรฟสกี มิดฟิลด์ทีมชาติมาซิโดเนียเข้ามาร่วมทีม รวมถึงการเซ็นสัญญาผู้ฝึกสอนคนใหม่ คือ สลาวีชา วอคานอวิช ชาวเซอร์เบียโดยผลงานจบเลกแรก ด้วยการเป็นอันดับที่ 1 ของตารางไทยพรีเมียร์ลีก 2555 หลังจากนั้นก่อนเปิดเลกที่ 2 ก็ได้มีการซื้อนักเตะเพิ่มเติม โดยมีเอดีบัลโด โรคัซ เอร์โมซา ปีกทีมชาติโบลิเวีย และเปาโล เรนเกิล นักเตะบราซิล ต่อมาในช่วงเดือนกันยายน ทีมได้ตกรอบโตโยต้า ลีกคัพ ด้วยการแพ้ทีโอที เอสซี และตกรอบไทยคม เอฟเอคัพด้วยการแพ้อาร์มี ยูไนเต็ด แต่ทีมยังรักษาอันดับ 1 ไว้ได้ตั้งแต่เลกแรก และจนถึงช่วงปลายเลกที่ 2 ทีมก็ยังรักษาฟอร์มที่ดีไว้ได้ จนเหลือ 3 นัดสุดท้าย เมื่อแต้มได้ทิ้งห่าง ชลบุรี เอฟซี ทีมอันดับที่ 2 มากพอที่จะได้เป็นแชมป์อย่างเป็นทางการตั้งแต่ยังไม่จบฤดูกาล โดยมีการฉลองแชมป์ที่เอสซีจี สเตเดียม ในนัดที่พบกับชัยนาท ฮอร์นบิล โดยหลังจบเกม ทางสโมสรให้แฟนบอลได้ฉลองกันอย่างเต็มที่ และให้ลงมาสัมผัสสนามหญ้าของเอสซีจี สเตเดียม รวมไปถึงให้พบกับนักฟุตบอลของทีมอย่างใกล้ชิดและเป็นกันเอง 
และในปีนี้เองที่ เอสซีจี เมืองทอง ยูไนเต็ด ได้ทำสถิติไร้พ่ายเป็นครั้งแรกของสโมสรในประเทศไทย พร้อมกับได้สิทธิ์ไปเล่นเอเอฟซีแชมเปียนส์ลีกในรอบแบ่งกลุ่มในฤดูกาลหน้า
ประวัติสโมสร > ไร้ความสำเร็จ (2556–2558)

หลังจากที่คว้าแชมป์ไร้พ่ายได้ในฤดูกาลที่แล้ว เมืองทองประเดิมฤดูกาล 2556 ในการแข่งขันฟุตบอลถ้วยพระราชทานประเภท ก. ซึ่งพวกเขาพ่ายแพ้ต่อแชมป์เอฟเอคัพฤดูกาลที่แล้วอย่างบุรีรัมย์ ยูไนเต็ด 0–2 ส่วนในการแข่งขันเอเอฟซีแชมเปียนส์ลีก 2013 เมืองทองอยู่ในกลุ่มเอฟ ร่วมกับกว่างโจวจากจีน, ช็อนบุกฮุนไดมอเตอส์จากเกาหลีใต้ และอูราวะ เรดไดมอนส์จากญี่ปุ่น ซึ่งเมืองทองเก็บได้เพียงคะแนนเดียวจากการเปิดบ้านเสมอกับช็อนบุก ทำให้จบอันดับสุดท้ายของกลุ่ม ไม่สามารถผ่านเข้าสู่รอบแพ้คัดออกได้ สำหรับการแข่งขันภายในประเทศ เมืองทองคว้ารองแชมป์ลีกด้วยการมีคะแนนตามหลังบุรีรัมย์ 7 คะแนน ซึ่งในกลางฤดูกาลนั้นเอง สโมสรได้ปลดสลาวีชา วอคานอวิชออกจากตำแหน่งเนื่องจากทำผลงานได้ไม่ดี และวินฟรีด เชเฟอร์เข้ามาคุมทีมต่อ แต่เชเฟอร์คุมทีมได้เพียงเดือนเดียวก็แยกทางกับสโมสรไปคุมทีมชาติจาเมกา ทำให้สโมสรแต่งตั้งเรอเน เดอซาแยร์กลับมาเข้าคุมทีมอีกครั้งหนึ่ง เมืองทองตกรอบโตโยต้า ลีกคัพ 2556 ในรอบ 16 ทีมสุดท้ายด้วยการบุกไปแพ้ต่อนครราชสีมา มาสด้าในช่วงต่อเวลาพิเศษ 1–2 และตกรอบมูลนิธิไทยคม เอฟเอคัพ 2556 ในรอบรองชนะเลิศด้วยการแพ้ต่อบุรีรัมย์ที่สนามกีฬาธรรมศาสตร์ รังสิต ทำให้จบฤดูกาล 2556 เมืองทองไม่สามารถคว้าแชมป์รายการใดได้ เดอซาแยร์แยกทางหลังจากหมดสัญญากับสโมสร โดยมีสก็อตต์ คูเปอร์เข้ามาคุมทีมต่อ
ต่อมาในฤดูกาล 2557 เมืองทองได้ปล่อยยืมตัวธีรศิลป์ แดงดาให้แก่อูเด อัลเมริอาในลาลิกาของสเปน ทีมประเดิมการแข่งขันเอเอฟซีแชมเปียนส์ลีก 2014 ในรอบคัดเลือกรอบสอง ด้วยการเปิดบ้านเอาชนะฮานอย ทีแอนด์ทีจากเวียดนาม 2–0 แต่ในรอบเพลย์ออฟ พวกเขาบุกไปแพ้เมลเบิร์นวิกตอรีที่ออสเตรเลีย 2–1 ไม่สามารถผ่านเข้าสู่รอบแบ่งกลุ่มได้ สโมสรได้แต่งตั้งดราแกน ทาลาจิคเข้ามาคุมทีมกลางฤดูกาล ซึ่งผลงานในลีกฤดูกาลนั้น ทีมแพ้ในบ้านมากถึง 5 นัด อีกทั้งยังถูกหัก 9 คะแนนจากเหตุทะเลาะวิวาทของแฟนบอลเมืองทองกับการท่าเรือ ทำให้ทีมจบเพียงอันดับที่ 5 ของตาราง ส่วนในการแข่งขันฟุตบอลถ้วย ทีมตกรอบก่อนรองชนะเลิศของโตโยต้า ลีกคัพ 2557 ด้วยการพ่ายแพ้ต่อบุรีรัมย์ด้วยผลประตูรวมสองนัด 0–1 และตกรอบก่อนรองชนะเลิศของมูลนิธิไทยคม เอฟเอคัพ 2557 ด้วยการบุกไปแพ้บางกอกกล๊าส 2–1 ทำให้จบฤดูกาล เมืองทองไม่สามารถคว้าแชมป์รายการใด ๆ และไม่ได้สิทธิ์เข้าร่วมแข่งขันฟุตบอลระดับทวีปในฤดูกาลหน้า
ในฤดูกาล 2558 เมืองทองที่ได้ธีรศิลป์กลับมาจากยืมตัว สามารถลุ้นแย่งแชมป์ไทยพรีเมียร์ลีกกับบุรีรัมย์ ยูไนเต็ดได้อย่างสนุก แม้ว่าสุดท้ายทีมจะจบแค่รองแชมป์ แต่ได้สิทธิ์เข้าร่วมแข่งขันเอเอฟซีแชมเปียนส์ลีกรอบคัดเลือกในฤดูกาลหน้า ส่วนในการแข่งขันโตโยต้า ลีกคัพ 2558 ทีมตกรอบ 32 ทีมสุดท้ายด้วยการบุกไปแพ้เพื่อนตำรวจในช่วงต่อเวลาพิเศษ 2–0 แต่ในการแข่งขันช้าง เอฟเอคัพ 2558 ทีมสามารถเข้าไปชิงชนะเลิศกับบุรีรัมย์ที่สนามศุภชลาศัย แม้ว่าสุดท้ายแล้วทีมจะฝ่ายแพ้ไป 3–1 ก็ตาม ทาลาจิคถูกปลดจากตำแหน่งหัวหน้าผู้ฝึกสอนหลังจากไม่สามารถพาทีมคว้าแชมป์ในรายการใด ๆ ได้ และสโมสรได้แต่งตั้งธชตวัน ศรีปานเข้ามาคุมทีมต่อ
คู่แข่ง > ชลบุรี

หลังจากที่เมืองทอง ยูไนเต็ด สามารถขึ้นชั้นและได้แชมป์ไทยพรีเมียร์ลีก 2552 ก็ได้แข่งขันแย่งตำแหน่งแชมป์กับชลบุรี มาโดยตลอด ทำให้เมื่อพบกันจึงได้รับขนานนามว่า "เอลกลาซีโกเมืองไทย" ในปี พ.ศ. 2554 มีการแข่งขันนัดสำคัญคือการแข่งขัน ฟุตบอลถ้วยพระราชทาน ก โดยชลบุรีชนะ 2–1 และต่อมาเมื่อทั้งสองทีมลงแข่งขันกัน ก็จะมีแฟนบอลให้ความสนใจติดตามเป็นจำนวนมาก ปัจจุบัน เริ่มมีความสนใจลดน้อยลง เพราะ ช่วงนั้น บุรีรัมย์มาแรงมาก ทีมชลบุรีก็เริ่มดร็อปลงตามลำดับ
คู่แข่ง > บุรีรัมย์ ยูไนเต็ด

ภายหลังการเข้าซื้อทีมการไฟฟ้าของเนวิน ชิดชอบ สำหรับการแข่งขันไทยพรีเมียร์ลีก 2553 ในชื่อ "บุรีรัมย์ พีอีเอ" ด้วยทุนมหาศาล ทำให้บุรีรัมย์ขึ้นมาเป็นทีมแถวหน้าในการแข่งขันไทยลีก และเป็นคู่แข่งกับเมืองทอง ยูไนเต็ด จนถึงปัจจุบัน โดยมีการแข่งขันสำคัญมากมาย เช่น ฟุตบอลถ้วยพระราชทาน ก. ในปี พ.ศ. 2556, 2557 และ 2559 ซึ่งตั้งแต่การเข้าซื้อทีมและเปลี่ยนเป็นชื่อเป็นบุรีรัมย์นั้น เมืองทองยังไม่สามารถชนะบุรีรัมย์ได้ จนถึงในวันที่ 27 เมษายน พ.ศ. 2559 เมืองทอง ยูไนเต็ด สามารถบุกไปเอาชนะบุรีรัมย์ ยูไนเต็ด ได้ 3-0 ถือเป็นครั้งแรกที่เมืองทองสามารถเอาชนะบุรีรัมย์ได้
ตราสัญลักษณ์และชุดแข่งขัน > ผู้ผลิตชุดแข่งขัน

| ฤดูกาล | เสื้อ | ผู้สนับสนุน |
| --- | --- | --- |
| 2007–2008 | แกรนด์ สปอร์ต | ยามาฮ่า |
| 2009–2010 | อาดิดาส | ยามาฮ่า |
| 2011 | แกรนด์ สปอร์ต | ยามาฮ่า |
| 2012–2019 | แกรนด์ สปอร์ต | เอสซีจี, ยามาฮ่า |
| 2020 | ซู้ต | เอสซีจี, ยามาฮ่า |
| 2021– | ซู้ต | ยามาฮ่า, มิตซูบิชิ |
| 2024–2025 | อีโก้ สปอร์ต | ยามาฮ่า, มิตซูบิชิ |
สนาม

บทความหลัก: ธันเดอร์โดมสเตเดียม
สโมสรฟุตบอลเมืองทองยูไนเต็ด ใช้สนามธันเดอร์โดมสเตเดียม เป็นสนามเหย้า โดยสนามแห่งนี้อยู่หลังอาคารชาเลนเจอร์ นอกจากนี้ยังมีห้องวีไอพีบ็อก ให้บริการ และพื้นที่สำหรับผู้สื่อข่าว รวมถึงห้องแถลงข่าว
สำหรับสนามธันเดอร์โดม สเตเดียม นั้นปัจจุบันมีความจุ 15,000 ที่นั่ง ได้มาตรฐานสมาพันธ์ฟุตบอลเอเชีย ย้อนกลับไปปี พ.ศ 2550 สภาพสนามธันเดอร์โดมสเตเดียม แสดงพัฒนาการให้เห็นขึ้นตามลำดับ ไล่มาตั้งแต่การคว้าแชมป์ดิวิชัน 2 ในปี 2550 ก่อนจะก้าวไปอีกขั้นกับ แชมปืดิวิชัน 1 ในปี 2551 ต่อด้วย แชมป์ไทยพรีเมียร์ลีก ในปี 2552 จนแฟนคลับมีจำนวนเพื่มขึ้นตามลำดับ จึงได้มีการเปลี่ยนชื่อสนามเป็น ยามาฮ่า สเตเดี้ยม พร้อมลงมือก่อสร้างอัฒจรรย์ทั้ง 3 ด้าน รวมถึงสิ่งอำนวยความสะดวกและในปี 2553 ได้ทำการปรับปรุงพื้นสนาม โดยใช้หญ้าพันธุ์ดีอย่าง "พาสพาลัม" ขณะที่ส่วนอัฒจรรย์ ที่นั่งของสนามยามาฮ่าสเตเดียม ยังติดตั้งเก้าอี้ จำนวน 9,000 ที่นั้ง ในอัฒจรรย์ฝั่งทิศตะวันออกและตะวันตก ปี 2555 ได้เปลี่ยนชื่อตามสปอนเซอร์ใหม่เป็น "เอสซีจี สเตเดียม"
อนาคตทางเมืองทอง ยูไนเต็ดมีแผน 2 แผนคือ ต่อเติมให้มีความจุ 40,000 คน หรือสร้างสนามใหม่เพื่อรองรับแฟนบอล 35,000 คน ซึ่งใช้งบราว 500-700 ล้านบาท
เกียรติประวัติ

ไทยลีก:
ชนะเลิศ (4): 2552, 2553, 2555, 2559
รองชนะเลิศ (3): 2556, 2558, 2560
ไทยลีก 2:
ชนะเลิศ (1): 2551
ไทยลีก 4:
ชนะเลิศ (1): 2550
ฟุตบอลถ้วยพระราชทานประเภท ก.:
ชนะเลิศ (1): 2553
รองชนะเลิศ (4): 2554, 2556, 2557, 2559
ไทยแลนด์แชมเปียนส์คัพ:
ชนะเลิศ (1): 2560
ไทยลีกคัพ:
ชนะเลิศ (2): 2559, 2560
รองชนะเลิศ (1): 2566–67
แม่โขงคลับแชมเปียนชิพ:
ชนะเลิศ (1): 2560
โตโยต้า พรีเมียร์คัพ:
รองชนะเลิศ (1): 2560
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดเยาวชน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
สถิติ > ผลงานตามฤดูกาลแข่งขัน

| ฤดูกาล | ลีก> ระดับแข่งขัน | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> แต้ม | ลีก> อันดับ | เอฟเอคัพ | ลีกคัพ | ถ้วย ก | เอเอฟซีแชมเปียนส์ลีก | เอเอฟซีคัพ/เอเอฟซีแชมเปียนส์ลีกทู | อาเซียนคลับ | ผู้ทำประตูสูงสุด> ชื่อผู้ทำประตู | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2550 | ดิวิชัน 2 | 22 | 15 | 5 | 2 | 39 | 19 | 50 | 1 |  |  |  |  |  |  |  |  |
| 2551 | ดิวิชัน 1 | 30 | 19 | 8 | 3 | 58 | 17 | 65 | 1 |  |  |  |  |  |  | ยาย่า | 12 |
| 2552 | ไทยลีก | 30 | 19 | 8 | 3 | 48 | 20 | 65 | 1 | รอบ 3 |  |  |  |  |  | ดาโน | 10 |
| 2553 | ไทยลีก | 30 | 20 | 7 | 3 | 64 | 19 | 67 | 1 | รอบ 2 | รอบ 3 | ชนะเลิศ | รอบคัดเลือก | รอบรองชนะเลิศ |  | ดาโน | 15 |
| 2554 | ไทยลีก | 34 | 17 | 9 | 8 | 54 | 32 | 60 | 3 | รองชนะเลิศ | รอบ 5 | รองชนะเลิศ | คัดเลือก | ก่อนรองชนะเลิศ |  | ธีรศิลป์ | 13 |
| 2555 | ไทยลีก | 34 | 25 | 9 | 0 | 78 | 31 | 84 | 1 | รอบก่อนรองชนะเลิศ | รอบ 5 |  |  |  |  | ธีรศิลป์ | 24 |
| 2556 | ไทยลีก | 32 | 21 | 8 | 3 | 61 | 33 | 71 | 2 | รอบรองชนะเลิศ | รอบ 16 ทีม | รองชนะเลิศ | แบ่งกลุ่ม |  |  | ธีรศิลป์ | 18 |
| 2557 | ไทยลีก | 38 | 20 | 11 | 7 | 66 | 36 | 62 | 5 | รอบ 8 ทีม | รอบ 8 ทีม | รองชนะเลิศ | เพลย์ออฟ |  |  | มารีโอ | 13 |
| 2558 | ไทยลีก | 34 | 21 | 8 | 5 | 81 | 35 | 71 | 2 | รองชนะเลิศ | รอบ 32 ทีม |  |  |  |  | เคลย์ตง | 25 |
| 2559 | ไทยลีก | 31 | 26 | 2 | 3 | 73 | 24 | 80 | 1 | รอบ 8 ทีม | ชนะเลิศ | รองชนะเลิศ | รอบคัดเลือกรอบที่ 3 |  – |  – | เคลย์ตง | 27 |
| 2560 | ไทยลีก | 34 | 22 | 6 | 6 | 79 | 29 | 72 | 2 | รอบ 4 ทีม | ชนะเลิศ | ชนะเลิศ | รอบ 16 ทีม |  – |  – | ธีรศิลป์ | 14 |
| 2561 | ไทยลีก | 34 | 16 | 11 | 7 | 65 | 53 | 59 | 4 | รอบ 16 ทีม | รอบ 16 ทีม |  – | รอบเพลย์ออฟ |  – |  – | เอเบร์ชี | 26 |
| 2562 | ไทยลีก | 30 | 14 | 4 | 12 | 45 | 42 | 46 | 5 | รอบ 16 ทีม | รอบ 32 ทีม |  – |  – |  – |  – | เอเบร์ชี | 13 |
| 2563–64 | ไทยลีก | 30 | 14 | 5 | 11 | 52 | 43 | 47 | 7 | รอบ 8 ทีม |  – |  – |  – |  – |  – | มีร์ซาเยฟ | 13 |
| 2564–65 | ไทยลีก | 30 | 13 | 10 | 7 | 46 | 35 | 49 | 4 | รอบ 16 ทีม | รอบ 32 ทีม |  – |  – |  – |  – | ป๊อปป์ | 15 |
| 2565–2566 | ไทยลีก | 30 | 14 | 8 | 8 | 56 | 37 | 50 | 4 | รอบ 16 ทีม | รอบ 16 ทีม |  – |  – |  – |  – | ป๊อปป์ | 14 |
| 2566–2567 | ไทยลีก | 30 | 16 | 4 | 10 | 64 | 45 | 52 | 5 | รอบ 32 ทีม | รองชนะเลิศ |  – |  – |  – |  – | ป๊อปป์ | 17 |
| 2567–2568 | ไทยลีก |  |  |  |  |  |  |  |  |  | รอบ 32 ทีมสุดท้าย |  – |  – | รอบ 16 ทีมสุดท้าย |  – |  |  |
| 0 | 1 | 2 | 3 |
| --- | --- | --- | --- |
| ชนะเลิศ | รองชนะเลิศ | ตกชั้น | เลื่อนชั้น |
สถิติ > ผลงานระดับทวีป

| ฤดูกาล | การแข่งขัน | รอบ | คู่แข่ง | เหย้า | เยือน | รวม |
| --- | --- | --- | --- | --- | --- | --- |
| 2553 | เอเอฟซีแชมเปียนส์ลีก | รอบเพลย์ออฟ |  เอสเอชบี ดานัง | 3–0 |  |  |
| 2553 | เอเอฟซีแชมเปียนส์ลีก | รอบเพลย์ออฟ |  กองทัพสิงคโปร์ | 0–0 (ต่อเวลาพิเศษ) (3–4 ลูกโทษ) |  |  |
| 2553 | เอเอฟซีคัพ | กลุ่ม จี |  เซาท์ไชนา | 0–1 | 0–0 | อันดับที่ 2 |
| 2553 | เอเอฟซีคัพ | กลุ่ม จี |  วีบีสปอร์ตคลับ | 3–1 | 3–2 | อันดับที่ 2 |
| 2553 | เอเอฟซีคัพ | กลุ่ม จี |  เปอร์ซิวา วาเมนา | 4–1 | 2–2 | อันดับที่ 2 |
| 2553 | เอเอฟซีคัพ | รอบ 16 ทีมสุดท้าย |  Al-Rayyan | 1–1 (ต่อเวลาพิเศษ) (4–2 ลูกโทษ) |  |  |
| 2553 | เอเอฟซีคัพ | รอบก่อนรองชนะเลิศ |  Al-Karamah | 2–0 | 0–1 | 2–1 |
| 2553 | เอเอฟซีคัพ | รอบรองชนะเลิศ |  Al-Ittihad | 1–0 | 0–2 | 1–2 |
| 2554 | เอเอฟซีแชมเปียนส์ลีก | รอบเพลย์ออฟ |  ศรีวิชัย | 2–2 (ต่อเวลาพิเศษ) (6–7 ลูกโทษ) |  |  |
| 2554 | เอเอฟซีคัพ | กลุ่ม จี |  ฮานอย ทีแอนด์ที | 4–0 | 0–0 | อันดับที่ 1 |
| 2554 | เอเอฟซีคัพ | กลุ่ม จี |  ทัมปิเนสโรเวอร์ | 4–0 | 1–1 | อันดับที่ 1 |
| 2554 | เอเอฟซีคัพ | กลุ่ม จี |  วิกตอรี | 1–0 | 4–0 | อันดับที่ 1 |
| 2554 | เอเอฟซีคัพ | รอบ 16 ทีมสุดท้าย |  Al-Rayyan | 4–0 |  |  |
| 2554 | เอเอฟซีคัพ | รอบก่อนรองชนะเลิศ |  คูเวต | 0–0 | 0–1 | 0–1 |
| 2556 | เอเอฟซีแชมเปียนส์ลีก | กลุ่ม เอฟ |  ช็อนบุกฮุนไดมอเตอส์ | 2–2 | 0–2 | อันดับที่ 4 |
| 2556 | เอเอฟซีแชมเปียนส์ลีก | กลุ่ม เอฟ |  อูราวะ เรดไดมอนส์ | 0–1 | 1–4 | อันดับที่ 4 |
| 2556 | เอเอฟซีแชมเปียนส์ลีก | กลุ่ม เอฟ |  กว่างโจว | 1–4 | 0–4 | อันดับที่ 4 |
| 2557 | เอเอฟซีแชมเปียนส์ลีก | รอบเพลย์ออฟรอบ 2 |  ฮานอย ทีแอนด์ที | 2–0 |  |  |
| 2557 | เอเอฟซีแชมเปียนส์ลีก | รอบเพลย์ออฟรอบ 3 |  เมลเบิร์นวิกตอรี | 1–2 |  |  |
| 2559 | เอเอฟซีแชมเปียนส์ลีก | รอบคัดเลือกรอบ 2 |  โจโฮร์ดารุลตักซิม | 0–0 (ต่อเวลาพิเศษ) (3–0 ลูกโทษ) |  |  |
| 2559 | เอเอฟซีแชมเปียนส์ลีก | รอบเพลย์ออฟ |  เซี่ยงไฮ้พอร์ต | 0–3 |  |  |
| 2560 | เอเอฟซีแชมเปียนส์ลีก | กลุ่ม อี |  บริสเบนรอร์ | 3–0 | 0–0 | อันดับที่ 2 |
| 2560 | เอเอฟซีแชมเปียนส์ลีก | กลุ่ม อี |  คาชิมะ แอนต์เลอส์ | 2–1 | 1–2 | อันดับที่ 2 |
| 2560 | เอเอฟซีแชมเปียนส์ลีก | กลุ่ม อี |  อุลซันฮุนได | 1–0 | 0–0 | อันดับที่ 2 |
| 2560 | เอเอฟซีแชมเปียนส์ลีก | รอบ 16 ทีมสุดท้าย |  คาวาซากิ ฟรอนตาเล | 1–3 | 1–4 | 2–7 |
| 2560 | แม่โขงคลับแชมเปียนชิพ | รอบชิงชนะเลิศ |  คั้ญฮหว่า | 4–0 | 3–1 | 7–1 |
| 2561 | เอเอฟซีแชมเปียนส์ลีก | รอบคัดเลือกรอบ 2 |  โจโฮร์ดารุลตักซิม | 5–2 |  |  |
| 2561 | เอเอฟซีแชมเปียนส์ลีก | รอบเพลย์ออฟ |  คาชิวะ เรย์โซล | 0–3 |  |  |
| 2567–68 | เอเอฟซีแชมเปียนส์ลีกทู | กลุ่ม เอช |  เซอลาโงร์ | 1–1 | 2–1 | อันดับที่ 2 |
| 2567–68 | เอเอฟซีแชมเปียนส์ลีกทู | กลุ่ม เอช |  ช็อนบุกฮุนไดมอเตอส์ | 1–0 | 1–4 | อันดับที่ 2 |
| 2567–68 | เอเอฟซีแชมเปียนส์ลีกทู | กลุ่ม เอช |  เซบู | 2–2 | 9–2 | อันดับที่ 2 |
| 2567–68 | เอเอฟซีแชมเปียนส์ลีกทู | รอบ 16 ทีมสุดท้าย |  ไลออนซิตีเซเลอส์ | 2–3 | 0–4 | 2–7 |
บุคลากร > หัวหน้าผู้ฝึกสอน

ตั้งแต่ปี พ.ศ. 2550 ถึงปัจจุบัน
| วันที่ | ชื่อ | สัญชาติ |
| --- | --- | --- |
| 2550 | นพพร เอกศาสตรา |  ไทย |
| 2551 | สุรศักดิ์ ตังสุรัตน์ |  ไทย |
| 2552 | อรรถพล ปุษปาคม |  ไทย |
| 11 ม.ค. 2553 – 7 ม.ค. 2554 | เรอเน เดอซาแยร์ |  เบลเยียม |
| 31 ธ.ค. 2553 – 28 ก.พ. 2554 | การ์ลูส โรเบร์ตู จี การ์วัลยู |  บราซิล |
| 6 มี.ค. 2554 – 29 พ.ย. 2554 | เอนรีเก กาลิสตู |  โปรตุเกส |
| 1 ต.ค. 2554 – 31 ม.ค. 2555 | ร็อบบี ฟาวเลอร์ |  อังกฤษ |
| 27 ก.พ. 2555 – 4 มิ.ย. 2556 | สลาวีชา ยอคานอวิช |  เซอร์เบีย |
| 5 มิ.ย. 2556 – 16 ก.ค. 2556 | วินฟรีด เชเฟอร์ |  เยอรมนี |
| 19 ก.ค. 2556 – 31 ธ.ค. 2556 | เรอเน เดอซาแยร์ |  เบลเยียม |
| 2 ม.ค .2557 – 30 มี.ค. 2557 | สก็อตต์ คูเปอร์ |  อังกฤษ |
| 2 ก.ค. 2557 – ม.ค. 2559 | ดราแกน ทาลายิช |  โครเอเชีย |
| 21 ม.ค. 2559 – 12 มี.ค. 2561 | ธชตวัน ศรีปาน |  ไทย |
| 30 เม.ย. 2561 – 5 ต.ค. 2561 | ราโดวาน เคอร์ซิซ |  เซอร์เบีย |
| 22 พ.ย. 2561 – 31 มี.ค. 2562 | ไพโรจน์ บวรวัฒนดิลก |  ไทย |
| 9 เม.ย. 2562 – 12 มิ.ย. 2562 | ยุน จง-ฮวัน |  เกาหลีใต้ |
| 13 มิ.ย. 2562 – 17 ต.ค. 2563 | อาเลชังดรี กามา |  บราซิล |
| 19 ต.ค. 2563 –18 ก.ย.2566 | มารีโอ ยูโรฟสกี |  เซอเบียร์  มาซิโดเนียเหนือ |
| 18 ก.ย. 2566 – 26 พ.ย. 2566 | อุทัย บุญเหมาะ |  ไทย |
| 27 พ.ย. 2566 – 23 มิ.ย. 2567 | มีลอช ยอกซิช (รักษาการ) |  เซอเบียร์ |
| 6 ก.ค. 2567 – | จีโน่ เล็ตติเอรี่ |  อิตาลี |
บุคลากร > เจ้าหน้าที่สโมสร

| ตำแหน่ง | ชื่อ |
| --- | --- |
ประธานที่ปรึกษาสโมสร:  ระวิ โหลทอง
ประธานสโมสร:  วิลักษณ์ โหลทอง
รองประธานสโมสร:  วรรคสร โหลทอง
ผู้อำนวยการสโมสร:  รณฤทธิ์ ซื่อวาจา
ผู้จัดการทั่วไป:  วสุ โหลทอง
หัวหน้าผู้ฝึกสอน:   จีโน่ เล็ตติเอรี่
ผู้ช่วยผู้ฝึกสอน:  ดาโน เซียกา    เจษฎา จิตสวัสดิ์   อุทัย บุญเหมาะ   โตมัส คาเชเราส์คัส(นักวิเคราะห์เกมส์)
ผู้ฝึกสอนการรักษาประตู:  นิพนธ์ มาลานนท์
โค้ชฟิตเนสสโมสร:  ฐเดช กุลศิริ
แพทย์ประจำสโมสร:  นท.นพ.พรเทพ ม้ามณี
แพทย์กายภาพสโมสร:  วินวัฒน์ คงสุข
นักกายภาพประจำสโมสร:  ชาตรี ทองโคตร    รมิดา วรเตชิน
สโมสรพันธมิตร > พันธมิตรต่างประเทศ

อูราวะ เรดไดมอนส์
แหล่งข้อมูลอื่น

สโมสรฟุตบอลเมืองทอง ยูไนเต็ด ที่เฟซบุ๊ก
| ด ค กสโมสรฟุตบอลเมืองทอง ยูไนเต็ด |
| --- | --- |
 ผู้เล่น  เอเชีย  ผลงาน 
สนามเหย้า:  ธันเดอร์โดมสเตเดียม 
โศกนาฏกรรม:  เหตุการณ์ความไม่สงบในฟุตบอลถ้วยพระราชทาน ก 
ฤดูกาล:  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
สโมสรคู่ปรับ:  การท่าเรือ  ชลบุรี  บุรีรัมย์ ยูไนเต็ด 
บุคลาการ:  ระวิ โหลทอง  รณฤทธิ์ ซื่อวาจา  พรเทพ ม้ามณี  เจ้าหน้าที่สโมสร 
บทความที่เกี่ยวข้อง:  เมืองทองธานี  โรงเรียนหนองจอกพิทยานุสสรณ์มัธยม 
ธันเดอร์โดม สเตเดียม
ท่าน้ำเชลซี

ท่าน้ำเชลซีมองจากมุมสูง เริ่มจากขวามือคือท่าน้ำ 59 (มองเห็นสนามไดรฟ์กอล์ฟได้บางส่วน) ไปจนถึงโครงสร้างปิดของท่าน้ำ 60 และท่าน้ำ 61 และสิ้นสุดที่ท่าน้ำ 62 ทางด้านซ้าย (มองเห็นสวนสเก็ตได้บางส่วน)
ท่าน้ำเชลซีจากทางหลวงเวสต์ไซต์
ทางเข้าชมรมกอล์ฟ
ท่าน้ำเชลซี (อังกฤษ: Chalsea Piers) เป็นกลุ่มท่าน้ำในย่านเชลซี ฝั่งตะวันตกของแมนแฮตตันในนครนิวยอร์ก ตั้งอยู่ทางตะวันตกของทางหลวงเวสต์ไซด์ (ถนนที่ 11) และสวนฮัดสันริเวอร์ และทางตะวันออกของแม่น้ำฮัดสัน เดิมเป็นอาคารเทียบเรือโดยสารในช่วงต้นคริสต์ทศวรรษ 1900 ที่ถูกใช้งานโดยอาร์เอ็มเอส ลูซิเทเนีย (RMS Lusitania) และเป็นจุดหมายของอาร์เอ็มเอส คาร์เพเทีย (RMS Carpathia) หลังการช่วยเหลือผู้รอดชีวิตจากอาร์เอ็มเอส ไททานิก (RMS Titanic) ท่าน้ำเหล่านี้เข้ามาแทนที่โครงสร้างริมน้ำที่ทรุดโทรมต่าง ๆ ด้วยอาคารแถวใหญ่โตที่ตกแต่งด้วยส่วนหน้าอาคารแกรนิตชมพู
ท่าน้ำเหล่านี้ปัจจุบันถูกใช้โดยศูนย์กีฬาและความบันเทิงเชลซีเพียส์ (Chelsea Piers Sports & Entertainment Complex) เดอะคอมเพล็กซ์เป็นหมู่บ้านกีฬาขนาด 28 เอเคอร์ ตั้งอยู่ริมน้ำระหว่างถนนที่ 17 และ 23 ตามแนวแม่น้ำฮัดสันในแมนแฮตตัน โครงการที่ได้รับการสนับสนุนทางการเงินจากภาคเอกชนนี้เปิดตัวเมื่อ ค.ศ. 1995 ตั้งอยู่บนท่าน้ำ 59, 60 และ 61 และในอาคารหลักที่เชื่อมต่อท่าน้ำเหล่านี้เข้าด้วยกัน อาคารแห่งนี้ประกอบด้วยกอล์ฟคลับ สนามไดรฟ์กอล์ฟหลายชั้น ฟีลด์เฮาส์ ซึ่งมีสิ่งอำนวยความสะดวกด้านกีฬาและการฝึกซ้อมมากมาย สกายริงก์ ซึ่งมีลานสเก็ตน้ำแข็งขนาดมาตรฐานสองแห่ง เฮลต์คลับเชลซีเพียส์ฟิตเนส โบว์เลอโรแอตเชลซีเพียส์ ซึ่งเป็นลานโบว์ลิง และซันเซ็ตเทอร์เรซ ซึ่งเป็นสถานที่จัดงานแต่งงานและงานกิจกรรมอื่น ๆ นอกจากนี้ ในบริเวณเดียวกันยังมีศูนย์จัดงานหลายแห่ง สถานที่ผลิตภาพยนตร์และโทรทัศน์ ซิลเวอร์สกรีนสตูดิโอส์ และท่าจอดเรือมารีนไทม์เซนเตอร์สำหรับจอดเรือส่วนตัว
↑  "Chelsea Piers History 101 | Chelsea Piers NYC". www.chelseapiers.com. สืบค้นเมื่อ August 1, 2019.
ทางหลวงแผ่นดินหมายเลข 210

|  ทางหลวงแผ่นดินหมายเลข 210 |
| --- | --- |
ถนนบุญยาหาร (ช่วงอุดรธานี–หนองบัวลำภู)
ทางหลวงแผ่นดินหมายเลข 210 ช่วงเขาภูพานน้อย ใน จ.หนองบัวลำภู
ข้อมูลของเส้นทาง
ความยาว: 118.908 กิโลเมตร (73.886 ไมล์)
มีขึ้นเมื่อ: ก่อน พ.ศ. 2480–ปัจจุบัน
ทางแยกที่สำคัญ
ปลายทางทิศ ตะวันออก:  ถ.วงแหวนรอบเมืองอุดรธานี ใน อ.เมือง จ.อุดรธานี
 :    ใน อ.เมือง จ.อุดรธานี   ใน อ.หนองวัวซอ จ.อุดรธานี   ใน อ.หนองวัวซอ จ.อุดรธานี   ใน อ.เมือง จ.หนองบัวลำภู   ใน อ.เมือง จ.หนองบัวลำภู   ใน อ.นากลาง จ.หนองบัวลำภู   ใน อ.เอราวัณ จ.เลย   ถ.มลิวรรณ ใน อ.วังสะพุง จ.เลย 
ปลายทางทิศ ตะวันตก: สะพานสีห์พนม ข้ามแม่น้ำเลย ใน อ.วังสะพุง จ.เลย
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 210 สายอุดรธานี-วังสะพุง เป็นทางหลวงแผ่นดินแนวตะวันออก–ตะวันตกที่เชื่อมต่อจังหวัดอุดรธานี จังหวัดหนองบัวลำภู และจังหวัดเลยเข้าด้วยกัน มีปลายทางทิศตะวันออกบนถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี และมีปลายทางทิศตะวันตกที่สะพานสีห์พนม ซึ่งเป็นสะพานข้ามแม่น้ำเลย ที่ สะพานสีห์พนมในอำเภอวังสะพุง จังหวัดเลย รวมระยะทางตลอดทั้งสาย 118.908 กิโลเมตร